नदी की बाढ़ से ढह गए घर लेकिन नहीं मिली राहत
हरदा| बारिश के दौरान बाढ़ से मकान ढह गए लेकिन राहत राशि नहीं मिल पाई है। जबकि नुकसान नहीं होने के बाद भी पड़ोसियों को अधिकारियों ने राशि उपलब्ध करवा दी है। यह बात रहटगांव से आए आधा दर्जन लोगों ने कलेक्टर के सामने कही। मंगलवार को कलेक्टोरेट आए रहटगांव निवासी संतोष तंवर, क्षमा बाई, रजिया, संध्या और उर्मिला बाई ने बताया बाढ़ के कारण घरों को नुकसान पहुंचा था।
अधिकारियों ने सर्वे भी कराया था लेकिन इसके बाद भी राहत राशि नहीं मिली है। जबकि कुछ लोगों को बिना नुकसान के मुआवजा राशि का वितरण कर दिया गया। उर्मिला बाई ने बताया आठ बार जनसुनवाई में शिकायत की जा चुकी है लेकिन अभी तक राहत राशि नहीं मिल पाई है। उन्होंने कलेक्टर से कार्रवाई की मांग की है।
hin_Deva hin_Deva hin_Deva